CELEX: 22013D0507(01)
Language: hu
Date: 2013-04-14 00:00:00
Title: Az EU–Palesztin Hatóság Vegyes Bizottság ajánlása ( 2013. április 14. ) az Európai Unió–Palesztin Hatóság közötti európai szomszédságpolitikai cselekvési terv végrehajtásáról

7.5.2013   
            
            
               HU
            
            
               Az Európai Unió Hivatalos Lapja
            
            
               L 125/34
            
         AZ EU–PALESZTIN HATÓSÁG VEGYES BIZOTTSÁG AJÁNLÁSA
   (2013. április 14.)
   az Európai Unió–Palesztin Hatóság közötti európai szomszédságpolitikai cselekvési terv végrehajtásáról
   AZ EU–PALESZTIN HATÓSÁG VEGYES BIZOTTSÁG,
   tekintettel az egyrészről az Európai Közösség, másrészről a Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodásra (1) és különösen annak 63. cikke (2) bekezdésére,
   mivel:
   
               (1)
            
            
               Az egyrészről az Európai Közösség, másrészről a Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodás (a továbbiakban: a megállapodás) 70. cikkének értelmében a felek a megállapodásban foglalt kötelezettségeik teljesítéséhez szükséges bármely általános vagy egyedi intézkedést meghoznak, és gondoskodnak arról, hogy elérjék a megállapodásban meghatározott célkitűzéseket.
            
         
               (2)
            
            
               A megállapodásban részes felek megállapodtak az Európai Unió–Palesztin Hatóság európai szomszédságpolitikai cselekvési terv (a továbbiakban: az EU–Palesztin Hatóság ENP cselekvési terv) szövegében.
            
         
               (3)
            
            
               Az EU–Palesztin Hatóság ENP cselekvési terv elősegíti a megállapodás végrehajtását a megállapodás célkitűzéseinek megvalósítása érdekében tett konkrét lépések kidolgozása és elfogadása révén.
            
         
               (4)
            
            
               Az EU–Palesztin Hatóság ENP cselekvési terv kettős célt szolgál a konkrét lépések kidolgozása terén: a felek megállapodásban meghatározott kötelezettségeinek tiszteletben tartását, valamint az EU–Palesztin Hatóság közötti kapcsolatok további erősítésére irányuló szélesebb keret biztosítását,
            
         AJÁNLJA, hogy a felek hajtsák végre az EU–Palesztin Hatóság ENP cselekvési tervet (2), amennyiben ezen végrehajtás az egyrészről az Európai Közösség, másrészről a Ciszjordánia és a Gázai övezet Palesztin Hatósága képviseletében eljáró Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodás célkitűzéseinek végrehajtására irányul.
   
      Kelt Brüsszelben, 2013. április 14-én.
      
         
            az EU–Palesztin Hatóság Vegyes Bizottság részéről
         
         
            az elnök
         
         C. ASHTON
      
   
   
      (1)  HL L 187., 1997.7.16., 3. o.
   
      (2)  http://register.consilium.europa.eu/pdf/hu/12/st17/st17814.hu12.pdf